ANPC a găsit gândaci și vitrine deteriorate într-o piață din Ploiești.
Gândaci şi vitrine deteriorate în care erau expuse spre vânzare produse alimentare au găsit inspectorii ANPC într-o piaţă din Ploiești. Activitatea a cinci firme a fost oprită, iar agenţii economici au fost amendaţi.
Potrivit unui comunicat al ANPC, contrroalele desfăşurate miercuri au vizat, printre altele, şi Piaţa La Cocoş din Ploieşti.Aici a fost oprită activitatea a 5 firme, care îşi desfăşurau activitatea în galeria comercială a pieţei, din cauza neigienizării vitrinelor frigorifice, precum şi a lipsei totale a curăţeniei în standurile de vânzare ale acestora. Inspectorii susţin că a fost constatată prezenţa gândacilor în spaţiul comercial, a gunoaielor depozitate necorespunzător, precum şi gradul avansat de deteriorare a vitrinelor frigorifice în care erau expuse spre vânzare produsele alimentare.În urma controlului, cele 5 firme au fost amendate cu 140.000 lei.